2. ΒΑΣΙΛΙΚΟΝ ΔΙΑΤΑΓΜΑ της 7/21 Αυγ. 1920 Περί ανακηρύξεως μιάς πηγής υδάτων μεταλλικών ή μη εις ιαματικήν πηγήν και αδείας εκμεταλλεύσεως αυτής. Εξεδόθη δυνάμει του άρθρ.7 νόμ. 2188/1920 (ανωτ. αριθ. 1). Άρθρ.1.-Ουδεμία πηγή υδάτων μεταλλικών, ή μη τοιούτων, δύναται να χρησιμοποιηθή ως ιαματική πηγή, άνευ αδείας εκμεταλλεύσεως, εκδιδομένης, ως κατωτέρω ορίζεται, υπό του υπουργού της Εθνικής Οικονομίας. Της αδείας προς εκμετάλλευσιν των υδάτων μιας ιαματικής πηγής προηγείται η δια Β.Δ/τος, προκαλουμένου υπό του αυτού υπουργού, ανακήρυξις της ιαματικής πηγής ως τοιαύτης. Άρθρ.10.-Δια τας ήδη εν εκμεταλλεύσει ιδιωτικάς ιαματικάς πηγάς παραχωρείται προς συμμόρφωσιν προς τας εν τω παρόντι Β.Δ/τι διατάξεις διορία μέχρι της 1 Ιουν. 1921. Προκειμένου περί ποσίμων ιαματικών υδάτων, η εν τω άρθρω τούτω προθεσμία συντέμνεται μέχρι της 31 Δεκ. 1920. Άρθρ.2.-Προς παροχήν αδείας εκμεταλλεύσεως μιάς ιαματικής πηγής υποβάλλεται αίτησις υπό του ιδιοκτήτου του εδάφους ένθα κείνται αι πηγαί, του αντιπροσώπου αυτού ή του ενοικιαστού, εν η καθορίζεται η τοποθεσία της πηγής. Την αίτησιν ταύτην συνοδεύει: α) Πιστοποιητικόν εκδιδόμενον υπό του οικείου υποθηκοφύλακος ή άλλη επίσημος βεβαίωσις, εμφαίνοντα τον κύριον του εδάφους, εξ ου αναβλύζουσιν αι πηγαί. Εάν την αίτησιν υποβάλλη ο ενοικιαστής, συνυποβάλλεται και επίσημον αντίγραφον της ενοικιάσεως. β) Σχεδιάγραμμα εις κλίμακα 1:500 της περιοχής ένθα κείνται αι πηγαί, ήτις κρίνεται απαραίτητος προς ανέγερσιν υδροθεραπευτηρίου και των αναγκαίων παραρτημάτων. Τα τυχόν υπάρχοντα κτίρια ή άλλα έργα δέον να σημειούνται εν τω σχεδιαγράμματι. Το σχεδιάγραμμα δέον να είναι συντεταγμένον υπό μηχανικού επιστήμονος. γ) Ιστορική και επιστημονική έκθεσις περί των φυσικοϊατρικών ερευνών των πηγών, του κλίματος και των εν γένει συνθηκών υγιεινής του τόπου ένθα αύται κείνται. δ) Έκθεσις χημικής αναλύσεως των υδάτων διενεργηθείσα εν τινι των χημείων του Εθνικού Πανεπιστημίου ή του υπουργείου των Οικονομικών ή εν τω μεταλλειολογικώ εργαστηρίω του υπουργείου της Εθνικής Οικονομίας, «ή τω χημείω του Εθνικού Μετσοβίου Πολυτεχνείου». Η έκθεσις της αναλύσεως Σελ.127 Ιαματικές Πηγές 18.Δ.α.2 δέον να περιέχη: Α΄. Εκ των φυσικών ιδιοτήτων: α) την θερμοκρασίαν, β) «την πυκνότητα», γ) την ηλεκτρολυτικήν αγωγιμότητα, δ) την ταπείνωσιν του σημείου πήξεως, ε) την ραδιενέργειαν. Β΄.Εκ της χημικής συστάσεως: α) τον προσδιορισμόν του στερεού υπολείμματος, β) την αναγραφήν όλων των βάσεων και οξέων, εκπεφρασμένων εις γραμμάρια κατά χιλιόγραμμον ύδατος, γ) τον υπολογισμόν των ευρεθέντων συστατικών εις κατιόντα και ανιόντα, δ) τον υποθετικόν συνδυασμόν των ιόντων εις άλατα, (ε)πίνακα των ούτως ευρεθέντων αλάτων εν τω οποίω τα υδροανθρακικά άλατα υπολογίζονται ως ουδέτερα ανθρακικά). ς) υπολογισμόν του τυχόν υπάρχοντος ελευθέρου διοξειδίου του άνθρακος εις κυβικά εκατοστά αερίου, υπό την θερμοκρασίαν της πηγής και την κανονικήν πίεσιν, δι’ εν χιλιόγραμμον ύδατος, ζ) «τον προσδιορισμόν των εν τω ύδατι διαλελυμένων αερίων». Αναλύσεις υδάτων γενόμεναι παρά επιστημονικών εργαστηρίων ή αρμοδίων καθηγητών του Εθνικού Πανεπιστημίου μέχρι της ισχύος του παρόντος Δ/τος δύνανται να γίνωσι δεκταί ως έχουσι. Προκειμένου περί ποσίμων ιαματικών πηγών, η ανάλυσις δέον να έχη γίνει εντός του τρέχοντος έτους. Η λήψις και σφράγισις του δείγματος δέον να γίνεται παρουσία αντιπροσώπου της διοικητικής αρχής, πιστοποιούντος την ταυτότητα της πηγής, να προσδιορίζωνται δε επιτοπίως όσα των συστατικών χρήζουν αμέσου προσδιορισμού. Αι δαπάναι των αναλύσεων επιβαρύνουσι τους ιδιοκτήτας των πηγών, η) έκθεσιν βακτηριολογικής εξετάσεως γενομένης εν τω μικροβιολογικώ εργαστηρίω του Πανεπιστημίου «ή τω εργαστηρίω της υγιεινής και μικροβιολογίας του υπουργείου Υγιεινής, Προνοίας και Αντιλήψεως, ή υπό άλλου δημοσίου ιατρού, εντελλομένου υπό του υπουργείου τούτου και φέροντος τουλάχιστον τον βαθμόν νομιάτρου», προκειμένου περί πηγών ποσίμων ιαματικών υδάτων, θ) υπόμνημα αναφέρον τα τυχόν παρατηρηθέντα θεραπευτικά αποτελέσματα ή τα προσδοκώμενα τοιαύτα και την χρονικήν περίοδον, καθ’ ην ενδείκνυται ή είναι δυνατή η χρήσις των λουτρών. Εν τω υπομνήματι δέον να καθορίζωνται τα υπάρχοντα μέσα συγκοινωνίας τα εξυπηρετούντα τας ανάγκας της πηγής, ως και τα προς τον αυτόν σκοπόν υπάρχοντα τυχόν οικήματα, ξενοδοχεία ή άλλα μέσα παροχής αναπαύσεως και ευμαρείας. Αι εντός « » διατάξεις ετροποποιήθησαν ως άνω και αι εντός ( ) κατηργήθησαν υπό του Π.Δ. της 27 Νοεμ./2 Δεκ. 1925 περί τροποποιήσεως κτλ. Άρθρ.3.-Ο υπουργός της Εθνικής Οικονομίας διαβιβάζει τα συγκεντρωθέντα στοιχεία προς το ιατροσυνέδριον, το οποίον επί τη βάσει τούτων οφείλει εντός μηνός να γνωμοδοτήση περί της ιαματικότητος των υδάτων και της θεραπευτικής των ιδιότητος, ην ελλείψει κλινικών παρατηρήσεων δύναται  Σελ.128 να βασίση εις ομοίας γενομένας αλλαχού επί υδάτων αναλόγου φύσεως. Μετά καταφατικήν γνωμοδότησιν του ιατροσυνεδρίου, ο υπουργός προκαλεί το Δ/γμα της ανακηρύξεως της πηγής εις ιαματικήν τοιαύτην, παρέχει την άδειαν της εκμεταλλεύσεως των ιαματικών πηγών και ορίζει τους τυχόν ενδεικνυομένους ειδικούς όρους, υπό τους οποίους παρέχεται αύτη ιδία ως προς την λειτουργίαν του υδροθεραπευτηρίου. Το πρωτότυπον της αδείας καταχωρίζεται εν τω μητρώω των ιαματικών πηγών τω τηρουμένω εν τω υπουργείω της Εθνικής Οικονομίας, αντίγραφα ή αποσπάσματα του οποίου παρέχονται εις τους αιτούντας. Άρθρ.4.-Πάσα εκμετάλλευσις υδάτων πηγής μεταλλικών ή μη τοιούτων δι’ ιαματικούς σκοπούς εσωτερικής ή εξωτερικής χρήσεως, άνευ προηγουμένης αδείας του επί της Εθνικής Οικονομίας υπουργού απαγορεύεται. Κατά του παραβάτου της διατάξεως ταύτης εφαρμόζονται αι ποιναί των άρθρ.12 και 13 του νόμ. 2188/1920 περί ιαματικών πηγών και λουτρών. Ωσαύτως τιμωρείται με τας ποινάς των άρθρ.12 και 13 του νόμ. 2188/1920 περί ιαματικών πηγών και τας των άρθρ.11 και 12 του νόμ. 1698/1919 ο παραβαίνων τας εν τω εγγράφω της αδείας λειτουργίας της πηγής περιεχομένας κανονιστικάς διατάξεις του επί της Εθνικής Οικονομίας υπουργού, αποσκοπούσας την περιφρούρησιν της υγείας των λουομένων. Άρθρ.5.-Η αναγνώρισις μιάς πηγής υδάτων εις ιαματικήν αίρεται, αφού εξακριβωθή ότι συντρέχουσιν οι προς τούτο λόγοι και οίτινες δύνανται να είναι δύο ειδών: α) απώλεια συστατικών του ύδατος και εις βαθμόν ώστε να μεταβάλληται η σύστασις αυτού κατά τρόπον αφαιρούντα πάσαν θεραπευτικότητα, και β) λόγοι υγιεινής αποκλείοντες την συγκέντρωσιν ανθρώπων εις το μέρος ένθα κείνται αι πηγαί. Κατ’ αμφοτέρας τας περιπτώσεις προηγείται γνωμοδότησις του ιατροσυνεδρίου ητιολογημένη μετά την οποίαν επακολουθεί έκδοσις Β.Δ/τος, δι’ ου αίρεται η προγενεστέρα αναγνώρισις της πηγής ως ιαματικής και απαγορεύεται η περαιτέρω λειτουργία αυτής. 18.Δ.α.2 Ιαματικές Πηγές Άρθρ.6.-Αι διατάξεις του παρόντος Δ/τος δεν έχουσιν εφαρμογήν δια τας μέχρι της ισχύος αυτού εν εκμεταλλεύσει τελούσας ιαματικάς πηγάς του Δημοσίου, δια δε τας από της ισχύος αυτού και εφεξής εκμεταλλευθησομένας τοιαύτας απαιτείται μεν η κατά το άρθρ.1 του παρόντος ανακήρυξις της ιαματικής πηγής ως τοιαύτης και η κατά το άρθρ.2 γνωμοδότησις του ιατροσυνεδρίου, αλλ’ αντί των εν τω αυτώ άρθρω στοιχείων συναποστέλλεται μόνον γενική περί τούτων έκθεσις της υπηρεσίας και τοιαύτη της γενομένης χημικής αναλύσεως των υδάτων. Άρθρ.7.-Πάσα παραχώρησις του δικαιώματος της εκμεταλλεύσεως των υδάτων ποσίμου ιαματικής πηγής υπό του αρχικού δικαιούχου εις έτερον πρόσωπον απαιτεί άδειαν του υπουργείου της Εθνικής Οικονομίας, επ’ ονόματι του τελευταίου τούτου εκμεταλλευτού. Άρθρ.8.-Ουδεμία μεταβολή επιτρέπεται εις την χημικήν σύστασιν των ποσίμων ιαματικών υδάτων δι’ εισαγωγής χημικών ουσιών, άνευ ειδικής αδείας του υπουργείου της Εθνικής Οικονομίας και άνευ επικολλήσεως επί της φιάλης ετικέττας φερούσης την επιγραφήν «τεχνικά ύδατα». Η χημική σύστασις του ύδατος πρέπει να είναι πάντοτε η ιδία προς την του αναλυθέντος ύδατος. Άρθρ.9.-Η πλήρωσις και πωμάτισις των φιαλών των ποσίμων ιαματικών υδάτων γίνεται συμφώνως προς εκδοθησομένας διατάξεις του υπουργείου της Εθνικής Οικονομίας, ων η εκτέλεσις καθίσταται υποχρεωτική. Πάσα εκ της πηγής μεταφορά προς εμπορίαν ιαματικού ύδατος εις φιάλας ή άλλα δοχεία, μη σύμφωνος προς τας εν λόγω διατάξεις, απαγορεύεται. 